Unión del Pueblo Navarro talde parlamentarioari atxikitako foru parlamentari Raquel Garbayo Berdonces andreak galdera hau egin du, idatziz erantzun dakion (11-24/PES-00041):

* 2015etik, urtean zenbat adopzio-prozesu egin ditu Nafarroako Gobernuak?

Hona Nafarroako Gobernuko Eskubide Sozialetako, Ekonomia Sozialeko eta Enpleguko kontseilariak ematen dion informazioa:

2015etik 183 adingabek izan dute adopzio auto irmoa guztira.

Guztizkotik, 132 nazioarteko adopzioak dira, eta 51, berriz, nazionalekoak.

Urteko datuak egonkor egon ziren pandemiari lotutako urteetara arte; beherakada ia erabatekoa izan zen nazioarteko adopzioan, eta nabarmena, berriz, adopzio nazionalean. 2023az geroztik egoera ohiko balioetara ari da itzultzen.

Bestalde, herrialde batzuek urteotan itxi egin dituzte atzerritarrek adoptatzeko aukerak, beste arrazoi batzuen artean beren babes sistema propioak gehiago garatu dituztelako.

Hori guztia jakinarazten dizut, Nafarroako Parlamentuko Erregelamenduaren 215. artikulua betez.

Iruñean, 2024ko otsailaren 19an

Eskubide Sozialetako, Ekonomia Sozialeko eta Enpleguko kontseilaria: María Carmen Maeztu Villafranca